แปดหมื่นสี่พันคนแค่ปีก่อน
แค่ในอเมริกา
และนั่นแค่เลขเดา เป็นไปไม่ได้ที่จะรู้ตัวเลขจริง
941,878 ตั้งแต่ปี 1985
ก็อีกแหละ แค่ในอเมริกา
ก็แค่เลขเดาอีก
แต่เรารู้ดีกว่านั้น จริงไหม
นับล้านๆ ร็อดเดอริก
หลายล้าน
และนั่นแค่การตาย
ใครจะรู้ว่ามีอีกกี่คนที่เสพติด
ถูกทำลาย
แต้มของคุณ… ช่างน่าประทับใจ ร็อดเดอริก อัชเชอร์
เป็นคุณจริงๆ
เสียใจนะที่ฉันยอมให้คุณลาออกไม่ได้
ฉันพยายามอธิบายให้น้องสาวคุณฟัง แต่เธอไม่ยอมเปลี่ยนตัวเลข
และเธอเชื่อมั่นอยู่ในหัวว่า…
ถ้าผมตาย มันจะหยุดใช่ไหม
ซึ่งเป็นการเล่นไม่ซื่อ
ใช่ไหม
เธอพยายามหนีจากฉัน
บอกราคาของคุณมา
โอ้ ที่รัก
คุณนี่ตลกนะ
ตัวเลขถูกกำหนดไว้หมดแล้ว
เหลือการแลกเปลี่ยนแค่ไม่กี่ครั้ง
และฟังสิ…
เสียงระฆังเปิดตลาดซื้อขาย
ตีโดยตัวแทนจากเวชภัณฑ์ฟอร์จูนาโต้
ขอบคุณมากครับ
พวกเขาจะฉีกคำให้การของเธอ
พวกเขาไม่น่าคุยกับเธอตอนฉันไม่อยู่ที่นี่ และพวกเขารู้ดี
ทีนี้เธอต้องให้การตามจริง
คำให้การของหนูเป็นเรื่องจริง
เรื่องจริงคือพ่อเธอตายในอุบัติเหตุสยอง
แต่มันสำคัญที่เขาตายอย่างมีเกียรติ
เขาพาแม่เธอกลับมาดูแลที่บ้าน
ใครจะไปรู้ว่าแม่เธอ อาจทำอะไรตัวเองในสภาพนั้น
พ่อทำแม่พิการ
งั้นเหรอ
เธอเห็นกับตาไหม
ฟังนะ ฉันไม่หวังให้เธอเข้าใจเรื่องนี้
แต่พ่อเธอคือตัวแปรเสียงโหวตในบอร์ดบริหาร
พอไม่มีเขา ความเป็นไปของอาณาจักร ก็แขวนบนเส้นด้าย
เขาทำร้ายและทำแม่หนูพิการ
และคงเสพยาเข้าไปและพาตัวเองไปตาย
ก็นะ แม่ของเธอ ผ่านเรื่องเลวร้ายมาเยอะ
เขาเข้าใจตระกูลนี้ค่อนข้างดี
และฉันสัญญากับเธอ หลังฉันคุยกับแม่เธอ แม่เธอจะทำสิ่งที่ถูกต้องเพื่อบริษัท
งั้นอย่าคุยกับแม่เลยนะคะ
หนูไม่แคร์ว่าอะไรดีกับตระกูล
หรือบริษัท
นี่คือแม่หนู
และถ้าคุณคิดจะเข้าใกล้แม่หนูด้วยคีมอันไหนอีก
ข้ามศพหนูไปก่อนเหอะ ไอ้ปอบเฒ่า
หนูอยากให้ปากคำอีกครั้งค่ะ
เอ่อ คือผมต้องบอกว่าผม…
ฉันภูมิใจในตัวเธอ
รู้ใช่ไหมว่าเธอได้สิ่งนั้นจากใครมา
รู้สึกแปลกๆ ดีแฮะ
คุณบอกเขารึยัง
ยังครับ
บอกอะไรฉัน
ในเมื่อเฟร็ดดี้ตายแล้ว บอร์ดต้องการ… มันไม่ง่ายเลย…
ให้ฉันลาออก
และพอเฟร็ดดี้ตาย พวกเขาอยากได้ใครสักคนขึ้นรับตำแหน่งให้ไว…
- ฉันเอง - ว่าแล้ว
ให้ฉันฆ่าตัวตายก่อนที่พวกนายจะฆ่าฉันสินะ
พี่ประทับใจนะ แมดส์
อยากสมัครจดหมายข่าวแกจัง
บอร์ดก็คือบอร์ด
ฉันควบคุมบอร์ดไม่ได้พอกับพี่
พวกมันไม่กล้าหรอก
ไม่กล้าถ้าไม่มีคนไปเสี้ยมไว้แล้ว
นายรับบทนายหน้าสินะ อาเธอร์
ลงมือไปตอนไหน หลังวิคตายเหรอ ตัวเลขเป๊ะสินะ
มันไม่ใช่ยังงั้น
มันก็เท่าๆ กัน ทั้งตัวเลขและความเมตตา
แต่อย่างพี่พูด เลขคำนวณของฉันดี
ไม่สำคัญหรอก แมเดอลีน
เขาจะไม่ปล่อยให้พี่ตาย
แปลว่าน้องสาวคุณตัดหัวคุณทิ้ง
นั่นแหละปัญหาที่เกิด รู้ไหม
เจ้านายผมพูดว่า เราชนะเรียบร้อยเมื่อคุณดิ้นไม่หลุด
"ไม่มีเหตุผลให้เร่งคดี มังกรถูกสังหารแล้ว"
ผมบอกเขาว่าเขาคิดผิด
เขาพูดว่า ร็อดเดอริก อัชเชอร์เสียลูกๆ ไป และเสียบริษัทด้วย
คุณยังต้องการอะไรอีก
คุณเคยต้องการอะไรอีก
ความยุติธรรม
มันหน้าตายังไงเหรอ
กับสิ่งที่คุณทำลงไป
ผมไม่รู้
เดาว่าเห็นแล้วจะรู้เอง
หวังว่าคุณจะ…
ได้เห็นมันนะ
ค่อนข้างแน่ใจว่าคุณจะได้เห็น
หลานสาวคุณอีกแล้วเหรอ
เธอดีที่สุดในตระกูลเรา
คุณพูดชื่นชมเธอซะเยอะ แต่ไม่ยอมตอบแชตเธอ
ในบรรดาลูกๆ ผม ผมเหมือนแทเมอร์เลนที่สุด
ความสัมพันธ์จัดจ้าง
เลอนอร์มีสิ่งนั้นเสมอ
แล้วมันข้ามเฟร็ดดี้และแทมมี่ไป ผมไม่… ไม่รู้สิ บางทีผม…
ผมกำจัดมันทิ้งจากพวกแก
แอนนาเบล เธอได้สิทธิ์ดูแลลูก และ…
ผมทนไม่ได้
ผมเลยรอจนพวกแกโตพอ และเอาเงินฟาดหัวพวกแก
ฉายภาพชีวิตให้พวกแกตาสว่าง และพวกแกก็เลือกผม ของมันแน่อยู่แล้ว
และพอพวกแกปรากฏตัว ที่ประตูบ้านผม
และผมมองพวกแกและเห็นตัวเอง
แต่ไม่ว่าพวกแกติดนิสัยอะไรของแม่มา…
มันกลับหายไป
ตายสนิทด้วยอำนาจเงิน
และแอนนาเบล อยู่ไม่ได้โดยไม่มีลูกๆ
แต่เลอนอร์มีแอนนาเบลในตัวเธอ
ไฟของผม แต่…
หัวใจของย่าเธอ
เข็มทิศของย่าเธอ
เลอนอร์มีสิ่งนั้นเสมอ
ผมเห็นเธอวันนี้
ใคร
แอนนาเบล ลี
ที่งานศพ
รักของเรา มันแข็งแกร่ง…
แกร่งกว่ารักของผู้ที่แก่กว่าเรา
แกร่งกว่าผู้ที่ฉลาดกว่าเรา…
และทั้งเทวทูตบนสวรรค์หรือปีศาจใต้ทะเลลึก
ไม่มีวันตัดขาดวิญญาณฉัน
จากวิญญาณของแอนนาเบล ลีผู้งดงามของฉันได้
คุณอยู่ที่นี่ได้ไง
"เขารวย"
ตอนคนถามฉันว่าคุณใช้วิธีไหนเอาลูกไป
คุณกล่อมพวกแกยังไงให้ไปจากฉัน
"เขารวยค่ะ" ฉันพูด "เขารวย"
และคุณไม่เข้าใจว่าคำนั้นแปลว่าอะไร
พวกแกยังเด็ก
พวกแกรู้จักแค่ความกระหาย
และ "นี่ไง" คุณพูด "มากับพ่อสิ กินมูมมามตามสบาย"
ฉันจะเอาอะไรไปสู้ได้
แต่คุณไม่ได้ป้อนอาหารพวกแกใช่ไหม
คุณให้พวกแกหิวโหย
กลับมาบ้านทีไร พวกแกมีแต่ผอมแห้งลง จนกระทั่งวันหนึ่ง พวกแกว่างเปล่า
พวกแกเหือดแห้งหมดตัว
คุณจึงเริ่มเติมให้พวกแก…
คุณเอาอะไรเติมให้พวกแก ร็อดเดอริก
คุณมีอะไรมาเติมให้พวกแก
เพราะคุณไม่ได้รวยใช่ไหม
ฉันนึกว่าคุณเป็นคนรวยมาตลอด แต่ฉัน…
ฉันเห็นคุณแล้วตอนนี้
ฉันมองคุณและฉันเห็น…
คุณ
ความจนของคุณ
แอนนาเบล
นี่อาจเป็นความเมตตาจำแลงมา
พวกแกอาจตายตอนยังเด็ก
คุณทำอะไรลงไป
คุณคิดบ้าอะไรของคุณอยู่
ผมรู้ว่าคุณไม่เข้าใจ
คุณหักหลังอ็อกกี้
- อ็อกกี้… - เขากำลังทำสิ่งที่ถูก
เขาจะโดนไล่ออกนะ ร็อดเดอริก
ก็ใช่ เขารนหาที่เอง
และพูดตามตรงเขางี่เง่าหน่อยๆ
- ไร้เดียงสา - แล้วฉันล่ะเป็นคนยังไง
ผมไม่ได้หมายความแบบนั้น
ฉันคงเป็นแบบเขาสินะ
เพราะตอนนี้คุณเดินยืดในฟอร์จูนาโต้ได้แล้วนี่
มีแขนของรูฟัส กริสโวลด์โอบไหล่คุณ
เรายังไม่จบเรื่องเขา
ฉันต้องไป
อย่าโง่น่า
ไม่ ฉันต้องไป ฉัน…
ฉันไม่รู้จักคุณ ร็อดเดอริก
ผู้ชายที่ฉันรู้จัก ผู้ชายที่ฉันรัก ไม่มีวัน… จะทำ…
แต่คุณไม่ใช่เขา
ใช่ไหม
ฉันคิดว่า…
ฉันสร้างเขาขึ้นมา
เพราะดวงจันทร์มิเคยส่องไสว หากฉันไร้ซึ่งความฝัน
ถึงแอนนาเบล ลีผู้งดงาม
และดวงดาวมิมีวันเจิดจรัส เว้นแต่ฉันได้สัมผัสแววตาสดใส
ของแอนนาเบล ลีผู้งดงาม
และท่ามกลางกระแสคลื่นราตรี ฉันนอนเคียงกาย
ยอดดวงใจฉัน ดวงใจของฉัน ชีวิตฉันและเจ้าสาวฉัน
ในสุสานของเธอ ณ ริมทะเล
ในหลุมศพเธอริมทะเลอันกว้างใหญ่
ร็อดเดอริก ร็อดเดอริก
ส่งรถพยาบาลมา แต่อย่าใส่ข้อมูลปล่อยรถ อย่าบอกชื่อ
รับทราบครับ
ได้เวลาแล้ว
ได้เวลาแล้ว ร็อดเดอริก
คุณบอกว่าจะบอกผมว่าพวกเขาตายยังไง
และคุณก็บอกแล้ว
แต่คุณยังพูดว่าจะสารภาพ
ไม่เหลือศพไหนแล้ว ร็อดเดอริก
ไม่มีความลับที่น่าตกใจอีกแล้ว
บอกผมทีว่าเกิดอะไรขึ้น
ได้เวลาแล้ว
เอาละ อ็อกกี้
ถึงเวลาคุยกันซะที
แน่ใจนะว่าผมยุคุณไม่ขึ้น
ไม่
ผมก็อยากพูดยังงั้น
(ปี 1980)
เขามาแล้ว!
พ่อฮีโร่คนเก่ง
ท่านสุภาพบุรุษและสตรี ช่วยปรบมือต้อนรับ
ร็อดเดอริก อัชเชอร์ อนาคตของฟอร์จูนาโต้!
ใช่!
นายนึกไม่ถึงแน่
โอเค ฉันไม่ได้นอนมาสองปี ร็อดดี้
สองปีเต็มๆ ที่นักสืบจอมล่าเนื้อนั่น ตามติดฉันไม่เลิก
แต่นายเล่นงานมันได้โคตรโดนใจ!
นายไม่ได้อยู่ในแถวด่วนแล้ว ร็อด
นายไม่ได้ไต่บันไดสู่ความสำเร็จ โอเคปะ นายอยู่ที่นั่นแล้ว
นายคือมือขวาของฉัน
ฉันบอกบอร์ด ฉันบอกผู้ถือหุ้น
นายคือสิ่งสุดยอดที่เคยเกิดขึ้นกับบริษัทนี้
รู้ไหมคะ คุณน่าจะบอกพวกเขาว่าเป็นไอเดียคุณ
ที่คุณกับร็อดเดอริกคิดมาด้วยกัน
และคุณแค่เล่นบทของคุณ
รู้ไหม ผมอาจพูดแบบนั้นไปแล้วก็ได้
และไม่ได้โกหกด้วยซ้ำ
ไม่อีกต่อไปแล้ว เพราะนายคือเพื่อนฉัน
ฟังนะ ฉันให้พวกเขาเปลี่ยนพิมพ์เขียวในตึกใหม่
พวกเขากำลังสร้างออฟฟิศข้างๆ ของฉัน มันคือของนาย โอเคปะ
ทุกที่ที่ฉันไป นายจะไปด้วย นายสร้างตัวสำเร็จแล้ว เข้าใจฉันไหม
ไม่มีใครหน้าไหนในโลกใบนี้
ที่ฉันเชื่อใจมากไปกว่านาย
และไม่มีคนไหน ไม่ว่าจะเพื่อนหรือศัตรู ที่ไม่รู้เรื่องนั้น
โอเคปะ
- ไปดื่มกันอีกเถอะ - จัดไว้รอแล้วค่ะ
คุณชอบเชอร์รีใช่ไหม
(1925 อะมอนติลลาโด)
พับผ่าสิ นี่อะไร
อะมอนติลลาโด โว้ว!
ไวน์ชั้นเลิศสำหรับชายผู้ทรงอำนาจ
ถูกเผง
ไวน์ขวดนี้ อาจราคามากกว่าเงินเดือนนายทั้งปี…
ไม่สิ อดีตเงินเดือนนาย
เพราะหลังจากพรุ่งนี้ นายจะนอนแช่ไวน์ในอ่างก็ยังได้
แด่ฟอร์จูนาโต้
ดื่มเอ้าดื่ม
แด่ฟอร์จูนาโต้
ดีงาม เฮ่ ไม่ อย่าอาย หมดแก้ว เอาเลย
ขอดื่มด่ำรสชาติมันหน่อย
ผมขอตัวไปห้องน้ำก่อนนะครับ แป๊บเดียว
ได้ๆ ไปเลย ตามสบาย
เฮ่ เก่งมากพวก สุดยอดฮีโร่
ขอบใจ
- เลือกได้ดี - เหรอคะ
จะไม่มีใครเพ่นพ่านลงมาที่นี่ใช่ไหม
รู้ใช่ไหมว่านี่คืออะไร
นี่… จะเป็นรากฐานของตึกใหม่ของผม
ซึ่งจะสูงตระหง่าน 70 ชั้น…
รู้ไหมมีอะไรอีก
เราส่งเสียงดังได้ตามใจชอบ
สัญญานะคะ
โอเค
- อดใจก่อน ที่รัก - เหรอ
ผมต้องพูดตรงๆ กับคุณนะ
ผมนึกว่าคุณไม่เป็นมิตรตอนเจอกัน
แต่ผมชอบคุณแบบนี้มากกว่านะ
อยู่นี่นะ
ถ้าคุณมาตรงนี้ได้ คุณจะทำอะไรกับฉันก็ได้ตามใจ
รับคำท้า
เฮ่
อะไรก็ได้ที่คุณต้องการ พ่อหนุ่ม
อะไรวะ
พ่อคนแข็งแกร่งทรงพลัง
อะไรเนี่ย
ดูสิ ร็อดดี้ เขาฟื้นแล้ว
แกวางยาฉันเหรอ
ฉันชอบที่นายแกล้งทำเป็นประทับใจกับขวดไวน์
ยังกับบอกความต่าง ระหว่างเชอร์รีกับอะมอนติลลาโดได้
นี่มันบ้าอะไรกันวะ
การฮุบกิจการแบบไม่เป็นมิตร
เอาดีๆ สิ นี่มันอะไร
ฉันนึกว่าเราจะได้เห็นครบทุกระยะ
แต่เราคงไปไม่พ้นระยะปฏิเสธ
เราจะก่อกำแพงนี้จนเสร็จ และยังได้ยิน
"เอาดีๆ สิ นี่มันอะไร"
เฮ้ย!
เอาแล้วไง
ปล่อยกูไปจากที่นี่เดี๋ยวนี้!
กูจะฆ่ามึง!
ไม่มีวันแน่นอน
และที่จริงฉันว่านั่นคือการป้องกันตัว เพราะงั้นก็ขอบใจนะ
ไอ้พวกสารเลว
กูจะหั่นพวกมึงแล้วเย่อศพมึงทีละชิ้น ได้ยินกูไหม
ความโกรธกำลังไปได้สวย
ช่วยด้วย! ใครก็ได้ช่วย…
โอเค
มึงเล่นกูจนได้
เล่นกูจนได้ ทั้งสองตัว แม่งเอ๊ย เล่นกูจนได้
เก่งกันมากสินะ พวกแกน่ะ
ขอบใจ
ฟังนะ ฉันประทับใจ
ฉันเป็นจอมเวทมนตร์ให้ได้ ฉันเปลี่ยนสิ่งต่างๆ เพื่อแกได้
ฟังนะ รูฟัส
ร็อดเดอริกยอมเผชิญหน้ากับเอฟบีไอ
โดดรับความผิดแทน ช่วยทุกคนปลอดภัย
แต่นั่นไม่ได้แปลว่าเอฟบีไอจะผิด
แจ้งข้อมูลเท็จ ปลอมแปลงลายเซ็น การศึกษาทดลองเท็จ
แล้วก็ ปล้นหลุมศพ
ศพมากมายหายไป หลังเข้าร่วมการทดลองของฟอร์จูนาโต้
เดาว่าเพราะสารเคมีในศพจะแดงออกมาซะก่อน
แกหยุดทั้งหมดแล้วนี่ แกแก้ไขแล้ว
ใช่ ก็แค่ถึงตอนนี้
เราไปบอกบอร์ดว่าเราปัดปัญหาได้
แต่มะเร็งมันลุกลาม
และชายผู้อยู่เบื้องหลังทั้งหมด ชายผู้ต้องรับผิดชอบ
เขาก็ต้องเป็นฝ่ายไป จริงไหม
เพื่อประโยชน์ของบริษัท
แกอยากให้ฉันทำอะไร ลาออกรึไง
สารภาพรึไง
แกอยากให้ฉันทำอะไร
ไม่เลย
เอาละ ฟังฉันนะ
โอเค ฉัน… โอเค เข้าใจละ
ฉันไม่น่าให้ร็อดเดอริกออกหน้ารับผิดแทนฉัน
ใช่ไหม เป็นเพราะแบบนี้ใช่ไหม
และพวกแกพูดถูก แม่งโคตรแย่!
แต่ฉันไม่รู้! จริงไหมล่ะ! ฉันไม่รู้ว่าฉันรับมือกับใครอยู่
ฉันเลือกแพะรับบาปผิดคน
โอเคปะ แต่มันจบแล้วตอนนี้
มันผ่านไปแล้ว และฉันรู้แล้ว โอเคปะ ฉันตัดสินพวกแกผิดไป
แม่งเอ๊ย ฟังนะ ฉันหาทุกอย่างให้พวกแกได้
พวกแกอยากได้อะไร ฉันจัดให้หมด สิทธิ์ซื้อหุ้น การเลื่อนขั้น
แมเดอลีน เธอควรมาทำงานกับเรานะ ตำแหน่งรองประธานล่ะเป็นไง
ฉันว่าซีโอโอก็ดีนะ
ใช่ แม่ง ใช่เลย โอเค ทำไมจะไม่ได้
คือว่านั่นก็ แบบว่าจะต้องใช้เวลา
แต่เป้าหมายสุดยอด มองยาวๆ เลยสินะ
หยุด
หยุด! โอเค…
สามล้าน
ดอลลาร์ คนละ
เพื่อเริ่มต้น!
บอร์ดจะอยู่ไม่สุขแน่ถ้ารู้ว่านายทำอะไรลงไป
และนายก็หายตัวไป นายหนีไป
ไปชายหาดสักที่ที่ไม่มีการส่งผู้ร้ายข้ามแดน
บริษัทกำลังจะพินาศ เลื่อนขั้นตัวท็อปที่มีอยู่ก็ไม่ได้
เพราะล้วนแต่เป็นสินค้ามีตำหนิ
แถมมีชื่อในแฟ้มทุกคน
อีกอย่าง ไม่มีใครอยากเอาบ่วงมารัดคอ
ถ้าเอฟบีไอตัดสินใจรัดสายบ่วงอีก
เว้นแต่ ถ้าเผื่อ… มีผู้สมัครสักคน ที่รอดตายจากการถูกแขวนคอมาแล้ว
อาจเป็นคนที่บอร์ดได้ยินชื่อผ่านหูมาเยอะ
คนที่แม้แต่รูฟัส กริสโวลด์ ยังยอมรับว่าโดดเด่นกว่าใคร
รับกระสุนแทนได้ น่าเชื่อถือยิ่งกว่าใคร
แถมความเป็นเซเลบของฉันตอนนี้ ฉันเข้าคิวช่องด่วนได้ไม่ยาก
ยิ่งที่นายอุตส่าห์พูดอวยเขาซะเยอะ
และตอนนี้…
อย่างที่นายพูด จะส่งเสียงดังแค่ไหนก็เอาเลย
แต่ไม่มีใครกลับมาทำงานไปอีกสัปดาห์นึง เพราะงั้นก็สุขสันต์ปีใหม่นะ
เดี๋ยว
เทียนจะสว่างไปสักชั่วโมง
จากนั้นเกรงว่านายคงต้องอยู่ในความมืด
(แกมันต่ำต้อยนัก)
แน่ใจนะว่าจะไม่มีใครลงมาที่นี่
ไม่ ไม่ใช่คืนนี้
และเขาอยู่ไม่ถึงพรุ่งนี้เช้าแน่ ไหนจะโดนไซยาไนด์เข้าไปอีก
ไม่อยากเชื่อว่าเขาจับรสไม่ได้ เขา… ไม่รู้เชี่ยอะไรเลยเรื่องเชอร์รี
กลับขึ้นไปข้างบนหน่อยไหม
ให้คนเห็นสักหน่อย
คิดงั้น แต่ไม่ละ เนียนเกินไป ให้พวกเขาเห็นเราออกจากงานดีกว่า
ถ้าตำรวจถาม ฉันเอากับเขาในรถเขา
เขาขับออกไปหาที่พี้โคเคน ส่วนพี่กับฉันก็ไปต่ออีกที่
งานของเราคืนนี้คือให้คนเห็น ไม่ใช่ถูกตรวจสอบ
เข้าใจใช่ไหม
ร้านเล็กๆ หน่อย
บาร์แถวนี้
อะไรแบบนั้น
นึกว่าเขาจะโวยวายกว่านี้
ฉันรู้
งั้นเราจะไปที่ไหนกันดี
(สุขสันต์วันปีใหม่ 1980)
เธอสวมโค้ตขนสัตว์ข้างใน เพชรระยิบระยับ
และพูดเจื้อยแจ้วไม่หยุดเรื่องบ้านเธอที่เคป
จากนั้นฉันมองตั๋วอาหารเธอ โทษที คู่หมั้นเธอน่ะ
และเขาอ้วนพุงพลุ้ย ร่างใหญ่เบ้อเริ่มเทิ่ม
กำลังสวาปามคาเวียร์ของบริษัทเต็มปาก
และฉันคิดกับตัวเอง ถ้านี่คือคนที่ฉันต้องปรนนิบัติ ต้องเอาด้วย
เพื่อแลกเพชรและเสื้อขนสัตว์ และบ้านที่เคป ก็ฝันไปเถอะ
แสดงว่ามีข้อจำกัด
ไม่ ไม่ใช่ข้อจำกัด แต่เป็นมาตรฐาน
ฉันไม่ต้องการมัน สักอย่าง
ถ้ามันเกี่ยวกับการปรนนิบัติ เพื่อความพึงพอใจของผู้ชาย
แล้วถ้าเป็นของผู้หญิงล่ะ
เฮ่
นึกว่าเราถูกคอกันซะอีก
ฉันได้ทุกรูปแบบ
อะไรที่ทำให้คุณไม่ไปต่อ สุดหล่อ
ผมว่าผมไม่มีนะ
ยิ่งสงสัย ยิ่งสงสัยเข้าไปอีก
ฉันคิดว่าคนส่วนใหญ่มีสเปคขั้นต่ำ
บางสิ่งหรือบางคนที่พวกเขาไม่เต็มใจจะเสียไป
ไม่ว่าข้อเสนอจะหอมหวานแค่ไหน
ผมว่าผมไม่เหมือนคนส่วนใหญ่
งั้นคุณจะทำยังไงเพื่อให้ฝันคุณเป็นจริง
คนเราชอบพูดดีไปเรื่อย แต่พูดแล้วก็ต้องทำให้ได้อย่างที่พูด
คุณเต็มใจจะทำอะไรบ้าง
อย่างเช่น ถ้าตอนนี้ฉันบอกคุณว่า
คุณจะประสบความสำเร็จทุกประการดังที่หวังไว้
เงินมหาศาล
อำนาจเหลือล้น ชีวิตอันแสนหรูหรา ความสบาย คุณจะเต็มใจทำอะไร
คุณจะยอมเสียสละอะไร
แม่เราเคยเล่าเรื่องในคัมภีร์ไบเบิลให้ฟัง
แม่พูดเรื่องผู้อ่อนน้อมจะได้โลกเป็นมรดก
แต่เธอไม่ได้มรดกสักชิ้น
ดังนั้นข้อสมมติประเภทเกม "ฉันไม่เคย" "เอา แต่งงาน ฆ่า"
"คุณจะทำอะไรเพื่อแลกกับคลอนไดค์บาร์"
"ปีศาจที่ทางแยก"
มันก็แค่เรื่องแหกตาทั้งนั้น
ถั่ววิเศษกับต้นถั่วยักษ์ นิทานก่อนนอนสำหรับเด็ก
โลกความจริงเป็นโลกแบบดาร์วิน การเอาตัวรอด ความโกลาหล อำนาจ
อิทธิพลเพิ่มกำไร
คุณเป็นนักฆ่าใช่ไหม
ทั้งคู่เลย
สองนักฆ่าตัวจริง
ฉันไม่คิดงั้นนะ
จริงเหรอ งั้นคุณจะเรียกมันว่าอะไร
ฉันหมายถึง คุณฆ่ารูฟัส กริสโวลด์คืนนี้ใช่ไหมล่ะ
และคุณมาที่นี่ สร้างพยานแก้ต่าง
บาร์เทนเดอร์คนนี้จะบอกว่าพวกคุณอยู่ที่นี่ทั้งคืน
อยู่จนปิดร้านและดื่มต่อ
ถ้าฉันพูดว่าฉันการันตีได้ว่าคุณจะลอยนวลไปได้ล่ะ
และไม่เพียงแค่นั้น
ทุกอย่างเลย
เร็วๆ นี้ อีกไม่นาน คุณจะได้รับแต่งตั้งเป็นซีอีโอ ร็อดเดอริก
หรือแมเดอลีน ถ้าคุณอยากได้
คุณจะเป็นราชาและราชินีแห่งฟอร์จูนาโต้ สิทธิ์อันชอบธรรมแต่กำเนิด
ซีอีโอ ซีโอโอ ตามแต่ใจชอบ
และฉันจะทำให้ข้อตกลงหอมหวาน
ไร้ผลพวงทางกฎหมายตามมา การันตี
ไปตลอดชีวิตคุณ
อาจมีคนพยายามแต่คุณจะไม่มีวัน ถูกพิพากษาว่าผิดแม้แต่คดีเดียว
บริษัทเป็นของคุณเพื่อให้คุณทำสิ่งที่ต้องการ
ทำเพื่อผู้อื่น ใจบุญใจกุศล หรือไม่ก็ตาม
ฉันแค่อยากเห็นสิ่งที่คุณทำ
เธอพูดบ้าอะไรของเธอ
คุณสัมผัสได้
คุณทั้งคู่
ในอากาศ
เรากำลังนั่งอยู่นอกกาลและอวกาศ
นี่คือช่วงเวลาที่โชคเจอกับโอกาส
ข้อเสนอยั่วยวนชะมัด
แล้วมันต้องแลกด้วยอะไรล่ะ วิญญาณเราเหรอ หรืออะไร
ไม่ใช่อะไรแบบนั้น อย่างนึงละ และถึงคุณจะมีวิญญาณ
คุณก็ขายมันไปแล้วคืนนี้ กับอิฐทีละก้อน
ไม่ ไม่แลกกับอะไรโง่ๆ แบบนั้น
คุณไม่ต้องจ่ายเองด้วยซ้ำ
ถ้าฉันพูดว่าคุณจะได้ทั้งหมด ทุกสิ่งที่พูด
และผ่อนผันการจ่ายไปก่อนล่ะ
ให้คนรุ่นต่อไปเป็นคนจ่ายบิล
นั่นแหละข้อตกลง
คุณได้ครองทั้งโลก
และเมื่อคุณทำได้ ทำสำเร็จจนสุดทาง
แค่ก่อนคุณตาย ร็อดเดอริก
แค่ก่อนที่คุณอาจต้องตาย…
สายเลือดคุณจะตายไปกับคุณ
งั้น แค่สมมติเล่นๆ นะ…
เขาจะอยู่ได้นานแค่ไหน
เขาเหรอ
ไม่ใช่ "เรา" เหรอ
ไม่จ้ะที่รัก คุณสองคนตายด้วยกัน
คุณลืมตาดูโลกนี้ด้วยกัน คุณก็จากโลกนี้ไปด้วยกัน
หรือไม่ตกลง
ฉันเป็นพวกรักสมดุล
คุณจะมีชีวิตยืนยาว
นานกว่าใครคนไหนในตระกูลอัชเชอร์
แต่พอม่านชีวิตใกล้ปิด ทุกคนจะโค้งลาด้วยกัน
คือว่า…
เด็กพวกนั้น… จะมีชีวิตที่ดี
พวกเขาจะไม่มีวันขาดแคลนสิ่งใด
พวกเขาอาจอยู่ได้นานหลายทศวรรษ เพียบพร้อมด้วยความสุขสบายและโอกาส
หรือพวกเขาอาจอยู่นานขึ้นอีกนิด แต่ตกระกำลำบาก
อันไหนดีต่อใจกว่าล่ะ สี่สิบถึง 50 ปีกับชีวิตบนกองเงินกองทอง
หรือ 70 ถึง 80 ปีกับความทุกข์
ความยากลำบากและเจ็บปวดใจ
คนตระกูลอัชเชอร์ทุกคนที่หายใจวันนี้ และอัชเชอร์ทุกคนที่กำลังจะเกิด
พวกเขาจะเสวยสุขกับชีวิตเปี่ยมอภิสิทธิ์ และลาเวทีไปด้วยกัน
นี่แค่สมมติใช่ไหม
ไม่
ของจริง
มันคือข้อเสนอ
พร้อมตรงหน้า
คุณจะว่าไงล่ะ
ฉันว่าข้อเสนอดีเลยละ
ผมว่าผมรับข้อเสนอ
งั้นพูดสิ
ตกลงตามนั้น
คุณด้วย คลีโอพัตรา
ฉัน…
ฉันไม่มีลูกด้วยซ้ำ นี่คือข้อตกลงของเขา
คุณด้วย
ตกลงตามนั้น
ในโลกโบราณ เราจะทำสัญญาด้วยเลือดหรือน้ำลาย
หลังจากนั้นก็กระดาษพาไพรัส
แต่ข้อตกลงก็คือข้อตกลงเหมือนกันทั่วโลก
คืนนี้ เราแค่ดื่มกัน
แต่ไม่ใช่เครื่องดื่มธรรมดา
เฮนรีเดอะโฟร์ธ ดูโดนยอง เฮอริเทจ กอญัก
บ่มในถังถึง 100 ปี
ตั้งชื่อเป็นเกียรติให้กษัตริย์ฝรั่งเศสอันเป็นที่รัก
ของแพง
คุณดื่มมันในวันที่ดีที่สุดในชีวิต
หรือคืนสุดท้ายบนโลก
เวลานี้แหละเหมาะ
แด่ตระกูลอัชเชอร์
เวลาของตระกูลมาถึงแล้ว
พวกคุณรีบกลับเถอะ
ไปนอนพักซะ
คุณสองคนมีอะไรให้ทำเยอะ
เยอะทีเดียว
เราควรจ่ายเงินนะ
คุณเพิ่งจ่ายไป
เมื่อกี้บ้าชะมัด
ยัยบ้าสติเพี้ยน
แกว่ายัยนั่นพูดจริง…
มันจางหายคล้ายฝัน
และตอนเราถึงบ้าน มันไม่รู้สึกว่าจริง
สักนิด
วันสองวันต่อมา เรากังวลว่าจะมีใครเจอกริส
จนเราทั้งคู่เมินเรื่องนั้นไป
เราเมา อาจพี้ยาจนเคลิ้มไป
ต่างคนต่างจำไม่เหมือนกัน
หลงผิดไปกันทั้งคู่
ต่างคนต่างคิดเพ้อเจ้อ
แล้วเราก็ไม่เคยคุยเรื่องนั้นกันอีกเลย
พวกเขาไม่เคยเจอกริส ตำรวจไม่เคยมา
บอร์ดโหวตแต่งตั้งผม
และงานก็เริ่มต้น
ลิโกโดนถือกำเนิด
และตลอดหลายปี มันเป็นแค่ฝันประหลาด
ไม่มีอะไรมากกว่านั้น
พิมตามหาผู้หญิงคนนี้
- คุณว่าเขาเจอเธอ - ใช่
เธออยู่ไหน
ที่เดิมที่เธออยู่มาตลอด
มารับของได้
ฉันกำลังจะกลับ
ว้าว น่าทึ่งชะมัด
โทษทีนะ ฉันแค่… อดขำไม่ได้น่ะ
คุณให้ลูกน้องจอดรอข้างนอกตั้งสองวัน ฉันเลยคิดว่า ก็ได้วะ
ได้เห็นฝีมือเป็นบุญตา
ชื่อเสียงคุณเป็นที่โจษจัน
คุณนี่ไร้ที่ติกับงานถนัด
อยากดื่มอะไรหน่อยไหม
นั่งก่อนสิ
ฉันตั้งตารอโอกาสนี้มานาน
ตกลงลูกน้องคุณ พอเขามาแบกฉันไป
เขาจะตัดมือและตัดหัวฉัน
จากนั้นเอาร่างใส่ถังน้ำมัน แล้วโยนทิ้งห่างไปหลายร้อยกิโลฯ
แผนยังแบบนี้ไหม
ผมขอโทษ
มันไม่ใช่เรื่องส่วนตัว
ฉันรู้ อาเธอร์
ที่จริงฉันจัดฉากคุณเองแหละ
ฉันเลยอยากขอโทษเหมือนกัน
คุณจำฉันไม่ได้จริงๆ สินะ
ฉันประทับใจคุณมากจริงๆ
การเดินทางข้ามโลก
ท่องไปทั่วทั้งโลก โชว์สุดบรรเจิด
เงินมหาศาล
เป็นสิ่งหนึ่งที่ฉันชอบเกี่ยวกับมนุษย์
หิวโหย ยากแค้น โรคภัย คุณแก้ไขได้ทุกอย่าง แค่มีเงิน
แต่คุณไม่ทำ
ถ้าคุณเจียดเวลาออกนอกเส้นทางแสนอหังการ
การล่องเรือสุดสำราญ การแข่งเป็นเจ้าอวกาศของมหาเศรษฐี
คุณเลิกสร้างหนังและทำทีวีหนึ่งปี
และคุณใช้เงินก้อนนั้นกับสิ่งที่ต้องการจริงๆ
คุณจะแก้ไขมันได้ทุกอย่าง
แถมยังเหลือเงิน
แต่คุณเป็นคนแรกที่ทำมัน
การเดินทางข้ามโลก
ชายผู้นั้นในทะเลทราย พวกนั้นทิ้งเขาใช่ไหมล่ะ
ไกด์คนนั้นในอาร์กติก ยิงใส่กันเอง กระสุนโดนท้อง
ยังมีผู้หญิงคนนั้นอีก
หญิงชาวอินูอิต
คุณเปล่า
คุณไม่ได้ร่วมด้วย
แต่คุณเห็นสิ่งที่พวกนั้นทำ
ผมเห็น
บ่อยเลย
เราเป็น… ไวรัส ผมว่านะ
หมายถึงคนเราน่ะ
แต่คุณก็น่าสนใจเป็นบ้า
ฉันถึงต้องขึ้นไปถึงขั้วโลก
ฉันต้องเห็นเรือแล่นผ่านด้วยตาตัวเอง
และคุณก็เห็นฉันด้วย
ใช่ไหม
ยืนอยู่บนน้ำแข็ง
เบื้องบนคือแสงเหนือ
จะเกิดอะไรกับคุณเมื่ออัชเชอร์ตายกันหมด
จะว่าไปก็เร็วๆ นี้
คุณเพลิดเพลินกับอำนาจคุ้มกันมาทั้งชีวิต แต่มันไม่ใช่ของคุณ
มันเป็นของพวกเขา คุณแค่ได้ส่วนบุญ
ขอเดานะ
คุณทำบางอย่างกับเรื่องนั้นได้
ฉันทำได้
อย่างที่ฉันบอกกับลูกค้าคนหนึ่ง ตอนฉันเสร็จธุระ
คุณยืนอยู่กลางถนนฟิฟธ์ อะเวนิว และยิงใครสักคนได้
โดยไม่ต้องเสียอะไรไปเลย
เขาถึงกำหนดใช้หนี้เร็วๆ นี้ไหม
แม้แต่ผมเองก็มีขีดจำกัด
เวชภัณฑ์ฟอร์จูนาโต้จะปิดตัวลง ตามกฎหมายข้อตกลงล้มละลาย
กองทรัสต์ตระกูลจะมีมูลค่า 4.5 พันล้าน
รวมค่าธรรมเนียมรัฐที่ต้องผ่อนจ่ายเก้าปี
ข้อเสนอน่าสนใจอยู่
สุดยอดของขวัญคริสต์มาส
ถือเป็นการลงโทษเบาะๆ ที่มาพร้อมอมนกเขา
และคุณทำให้เป็นจริงได้เหรอ
อ๋อ ไม่ มันจะเกิดขึ้นโดยไม่ต้องมีฉัน
มนุษย์จะล่มสลายด้วยน้ำมือตัวเอง
ความยุติธรรมในองค์กรในโลกนี้คือมุกขำขัน
แล้ว… คุณมีข้อเสนออะไร
มีแฟ้มประวัติ
คามิล เลสปาเน่คือตัวแม่ในสิ่งที่เธอทำ
เธอมีแฟ้มประวัติทุกคน
แม้แต่คุณ
แตะแค่ผิวๆ
แต่แค่ผิวๆ ก็ทำคุณติดคุก 20 ถึงตลอดชีวิต
หาแฟ้มให้เจอ หรืออาจจะไม่
เพื่อที่คุณจะได้ขี่นกฟินิกซ์ ผงาดขึ้นจากกองเถ้าของฟอร์จูนาโต้
หรือไม่ก็เฝ้าดูมันบินจากไป จากในคุกรัฐบาลกลาง
นี่คือที่ฉันทำได้
คุณอยากจะแลกด้วยอะไร
คุณมีอะไรล่ะ อาเธอร์ ในชีวิตนี้ที่คุณสร้างมาเพื่อตัวเอง
ทรัพย์สินอะไรที่คุณได้มา
ฉันไม่สนใจเงินทอง ที่ดินหรือสิทธิ์ซื้อหุ้น
ทรัพย์สินจริงๆ
คุณมีอะไร
ไม่มีคู่
ไม่มีลูก
ไร้สายสัมพันธ์ครอบครัว อย่างน้อยคุณก็ไม่แคร์อะไรพวกนั้น
แต่ทุกคนย่อมมีบางสิ่งที่รัก
และในความรักนั้น ย่อมมีหลักค้ำประกัน
ไม่
ผมไม่มีหลักค้ำประกัน
หลักค้ำประกันคืออำนาจต่อรอง
และผมจะไม่ยอมถูกใครต่อรอง
ไม่มีชายหรือหญิงคนไหน กล้าต่อรองกับผมมาตลอดชีวิต 70 ปี
และผมจะไม่ยอมยกสิ่งนั้นให้ ไม่ใช่ใกล้ตอนจบแบบนี้
เพราะงั้น…
ขอบคุณที่คุณพิจารณา
และมอบข้อเสนอดีๆ ให้
แต่ผมว่าผมจะยอมรับในโชคชะตา
ถ้ามันจะไม่ต่างอะไรสำหรับคุณ
เข้าใจได้
ขอบคุณ
ยินดีที่ได้คุยด้วย
ไม่อยากเชื่อว่าปู่ไม่อยู่โรงพยาบาล
โอ้ หลานรัก ปู่รู้จักโรงพยาบาล ดีกว่าที่ใครอยากจะรู้ซะอีก
ปู่ไม่มีวันนอนรพ.แม้แต่คืนเดียว
ไม่ละ อยู่นี่ค่อยยังชั่วกว่าเยอะ
ปู่สัญญานะ
ปู่ไม่เป็นไร หลานไม่… ไม่ต้องอยู่ก็ได้
แล้วจะให้หนูไปไหนคะ
แม่อยู่ไอซียู และหนูจะไม่มีวันกลับบ้านอีก
ไม่อยากเชื่อว่าจูโน่ทิ้งให้ปู่อยู่คนเดียว
อย่าไปว่าเธอนักเลย
ว่าแต่เธออยู่ไหนคะ
ที่รร.โฟร์ซีซันส์
ตอนนี้ อาจจะ…
อาจเป็นที่คลินิก
เร็วๆ นี้แหละ
แต่อย่าไปโทษเธอ เธอน่ะ…
เธอก็มีเรื่องต้องทำ
หนูจะไม่ไปไหนทั้งนั้น
และหนูว่า บางที…
การไม่มีฟอร์จูนาโต้อีกต่อไป… อาจเป็นเรื่องดี
กับปู่
บริษัทนั่นไม่ดีหรอกนะคะ ปู่
ไม่ มันไม่ดี
แต่มันเป็นของปู่
และหลานอาจทำให้มันดีได้
สักวัน
หลานทำได้ไหม คิดว่าไง
เพราะรัก หนูถึงพูดนะคะ
ปล่อยมันไป
ปล่อยวางมันให้หมด
ปู่มีเงินมากมายเกินกว่าจะใช้หมด
มากกว่าที่หนูจะใช้หมด
เอาเงินไปทำประโยชน์
พยายามแก้ไขสิ่งต่างๆ
ปล่อยวางฟอร์จูนาโต้ และลิโกโดน และเรื่องร้ายๆ ทุกเรื่อง
เราทำเรื่องเลวร้ายนะคะ ปู่
ตระกูลเราทำเรื่องเลวร้าย
ยังไม่สายเกินจะแก้ไข
นอนพักนะคะ
รู้ไหม หลาน… หลานค้างได้นะ
ปู่ให้พวกเขาจัดห้องพักแขกไว้ให้
หนูจัดไว้ก่อนแล้วค่ะ
ราตรีสวัสดิ์นะคะ
คุณเป็น…
รู้ไหม ฉันบอกพวกเขาแล้ว
ข้อตกลงชัดเจน
และพวกเขาน่ะ… มักมีปัญหาที่จะโฟกัสกับสิ่งต่างๆ
ที่ไม่ใช่เรื่องเกี่ยวข้องกับพวกเขาโดยตรง
ไม่ควรเป็นฉันที่ต้องสะกด
นิยามคำว่าสายเลือดด้วยซ้ำ แต่…
นั่งก่อนสิ
งานฉันมีหลายสิ่งที่ฉันชอบ
แต่ก็มีช่วงเวลาแบบนี้ที่ฉันไม่มีความสุข
หวังว่าหนูจะรู้นะ
ฉันจะเล่าเรื่องแม่หนูให้ฟัง
แม่หนูฟื้นตัวได้ดี ตอนนี้เธออยู่ที่คลินิก
ใช้เวลาสามปี ปลูกถ่ายผิวหนังกว่า 100 ครั้ง
กายภาพบำบัด ศัลยกรรมตกแต่งเสริมสร้าง
แต่เธอทนได้
เธอแข็งแรง
แผลเป็นจากสนามรบกลายเป็นเกราะ
แม่หนูจะได้มรดกก้อนโตตอนฟอร์จูนาโต้ล่มสลาย
เธอจะเอาเงินไปใช้ประโยชน์ทันที
เอาไปบริจาคเสียส่วนใหญ่
มูลนิธิป้องกันการทำร้าย และความรุนแรงในครอบครัว
แต่เก็บไว้มากพอจะตั้งมูลนิธิไม่หวังผลกำไร
เธอเปิดสาขาย่อยไปทั่วโลก
เธอเรียกมันว่ามูลนิธิเลอนอร์
ตามชื่อลูกสาวเธอ
และเธอช่วยชีวิตคนมากมาย
อยากรู้ไหมว่าเธอช่วยไว้กี่ชีวิต
หลายสิบคนในปีแรก
จากนั้นก็เป็นร้อย
ไม่นานก็หลายพัน
จากนั้นก็เติบโตก้าวกระโดด
หกแสนชีวิตในห้าปีแรก และนับล้านๆ ในหนึ่งทศวรรษ
ที่จริงก็มากกว่าสามล้านคน
จนกระทั่งนับไม่ไหว
เพราะคนที่แม่หนูช่วยไว้ก็ช่วยผู้อื่น
ซึ่งก็ช่วยผู้อื่น และผู้อื่น
ต่อไปเรื่อยๆ และ…
นี่คือตอนที่ฉันอยากให้หนูได้ยินจริงๆ
หนูเป็นคนทำ
ตอนหนูพาแม่ออกจากบ้าน ตอนหนูขัดขืนคำสั่งพ่อ หนูทำมันสำเร็จ
หนูช่วยชีวิตคนเหล่านั้นไว้
ทางเลือกที่หนูเลือก สร้างความเปลี่ยนแปลงในชีวิตคนนับล้าน
ฉันคิดว่าหนูควรรู้ไว้
เดี๋ยว คุณพูดอะไรของคุณ เลอนอร์ อัชเชอร์ไม่ตายซะหน่อย
เธอตาย
เธอตายเมื่อหัวค่ำนี้เอง
เป็นไปไม่ได้ ร็อดเดอริก
เป็นไป…
เธอส่งแชตหาคุณตลอดทั้งคืน
แมเดอลีนทำโปรเจกต์นี้
โปรเจกต์เอไอตื่นรู้
สแกนโพสต์ในโซเชียลมีเดียของคุณ และสร้างคุณในรูปแบบดิจิทัล
เธอไม่เคยทำสำเร็จ
คิดว่าเธอน่าจะทำได้
หากมีเวลามากขึ้น
แต่เธอ… เธอใช้เลอนอร์เป็นตัวทดสอบ
สร้าง… บอตเลอนอร์นี่ขึ้นมา ไม่นานนี้เอง
เดาว่าไอ้หุ่นบอตนี้ถูกเปิดใช้งาน เพราะมันส่งแชตหาผม
ทั้งคืน
มันส่งมาแต่…
เรื่องเหลวไหล
(ไม่มีอีก - ไม่อีก - ไม่แล้ว ไม่อีก - ไม่อีกแล้ว - ไม่มี)
กาลครั้งหนึ่ง ยามเที่ยงคืนมืดระทม
ยามที่ข้าครุ่นคิด
อ่อนแรง… และเศร้าตรม
จ้องลึกเข้าไปในความมืด ข้ายืนอยู่ตรงนั้น สงสัย หวั่นกลัว
แคลงใจ ฝันไปสารพัดฝัน ที่มิมีมนุษย์ผู้ใดใจกล้าคิดฝัน
ทว่าความเงียบงันดังก้องกึก และความนิ่งลึกหากจะหยั่งถึง
และวจีเดียวที่เอ่ยเอื้อนคือคำกระซิบ "เลอนอร์"
และนกเรเวนหาได้บินโฉบ ทว่ายังนั่งนิ่ง ยังนั่งนิ่ง
อยู่บนรูปสลักซีดครึ่งตัวแห่งแพลลัส เหนือประตูห้องข้า
แววตาดุจเดียวกับแววตาปีศาจในภวังค์ฝัน
และตะเกียงเหนือเจ้านกเรเวนส่องไสว ทาบทาเงาของมันบนพื้น
และวิญญาณของข้า จากเงื้อมเงาล่องลอยบนพื้น
จักหลุดพ้นได้นั้น มิมีวัน
เดาว่าสุดท้ายเราก็มาถึงจุดนั้นแล้ว
ใช่ไหมล่ะ
โลกที่ปราศจากความเจ็บปวด
นั่นแหละประเด็น
ไม่มีใครอยากทนทรมานแม้แต่นิด
มันเจ็บ มันเจ็บและพวกเขาร้องและร้อง และฉันกำจัดมันไป!
ฉันล้วงมือเข้าไปดับ ความรุ่มร้อนทรมานที่แผ่นหลังพวกเขา
ตามไขข้อพวกเขา ในหัวและตามมือพวกเขา
ฉันแกว่งไม้กายสิทธิ์ แต่กลับไม่พอ
ไม่มีวันพอ
พวกเขาอยากได้ไม่หยุด
อยากได้มากขึ้นเรื่อยๆ
โอ้ ที่รัก
อย่ามาพูดเอาตลก
คุณขับรถมานี่สภาพนี้เหรอ
ครั้งสุดท้ายที่คุณขับรถคุณเองน่ะเมื่อไหร่
และคืนนี้คุณขับมาเท้าเปล่า
ก็ดีอยู่นะ
รู้ไหม ฉันร่วมงานกับผู้ทรงอิทธิพลจริงๆ มามากมายตลอดหลายปี
แต่ถ้าต้องนับจำนวนศพที่สังเวย คุณติดห้าอันดับแรกของฉัน
ลองดูสิ
นั่นคือบรรดาศพของคุณ
พวกเขาคงยังหายใจอยู่วันนี้ ถ้าไม่ใช่เพราะคุณ
คนใหม่ทุกห้านาที นี่แค่ในอเมริกานะ แต่…
ลองดูทั่วโลกสิ
คุณมาที่นี่ทำไมคืนนี้
บนเส้นทางกลับบ้าน
บ้านจริงๆ ของคุณ
มาเพื่อบอกลาหรือไง
มองตึกอันยิ่งใหญ่ของคุณครั้งสุดท้าย
พีรามิดของคุณ
นั่นคืออนุสรณ์ที่แท้จริงของคุณ ร็อดเดอริก
ข้างนอกนั่น
มันคือความอัศจรรย์ของโลก
และมันอยู่ชั่วกาล
มันคือมรดกตำนานของคุณ
ให้เวลาตัวเองสักพัก
แล้วค่อยหาทางกลับบ้าน
ธุระของเราใกล้เสร็จแล้ว
คุณจะโทรหาโอกุสต์ ดูแปง และขอให้เขามาเจอคุณ
และมันคือคืนนี้สินะ
ใช่แล้ว
คุณบอกว่าแมเดอลีนอยู่ข้างล่าง
ก็ใช่ อย่างน้อยผมคิดว่าใช่
ผมโทรหาคุณและผมมาที่นี่
ร็อดเดอริก
ร็อดเดอริก พี่อยู่นี่ไหม
ข้างล่างนี่
ฉันได้ข้อความพี่ และไม่รู้จะพูดยังไง
ตกลงจบแล้วสินะ
เราทำอะไรไม่ได้อีกแล้ว
ไม่มีหรอก
และเธอให้เวลาเราคุยกันไม่กี่นาที เพราะงั้น…
พี่ว่าคงมีบางอย่าง…
ที่เราควรต้องสรุปกัน
ดื่มไหม
รู้ไหม เอาสิ ดื่มหน่อยแม่งก็ได้
พี่พูดเสมอว่าพี่กับฉัน เราสู้โลกไปด้วยกัน
บอกว่าเราจะเปลี่ยนโลก
เราทำสำเร็จแล้ว ว่าไหม
เราทำสำเร็จ
พี่เอาของพวกนี้ลงมาข้างล่างตั้งแต่ตอนไหน
บางชิ้นเป็นของฉันนี่นา
สองสามวันก่อน
เหตุผลเดียวกับที่ฟาโรห์ทำ
คือบ้านหลังนี้ มัน…
เศษซากของบ้านนี้ คือหลุมศพเรา
เราเลยต้องแต่งองค์ทรงเครื่อง…
ประโคมทรัพย์สมบัตินี้ เพื่อชีวิตหลังความตาย
ขอทีน่า ทรัพย์สมบัติ ไอ้ที่พูดน่ะแปลว่าอะไร
ทองคำก็แค่… โลหะทรานซิชัน ไม่ได้พิเศษอะไร
เงินไม่ใช่ทองคำอีกแล้วด้วยซ้ำ ก็แค่เลขดิจิทัลหนึ่งกับศูนย์
มันคือคำโกหกที่เห็นพ้องกัน
เราสร้างชีวิตขึ้นมา
ชีวิตเปี่ยมอภิสิทธิ์ สร้างมาจากธุลีและความช้ำชอก
เงินเกลี้ยงกระเป๋า และหัวใจแตกสลาย
เราทำสำเร็จ พี่จะพูดอะไรก็พูด แต่มันโคตรยิ่งใหญ่
มันยิ่งใหญ่
เราจะทำสิ่งใดแตกต่างออกไปไหม
ถ้าเราเชื่อว่าผู้หญิงในบาร์คนนั้นมีจริง
เดาว่านั่นคือคำถามเดียวที่ค้างคา
แกเชื่อไหมล่ะ พี่น่ะ…
พูดตามตรง พี่จำไม่ได้ว่าพี่เชื่ออะไร
ฉันเคยเชื่อขนาดใส่ห่วงคุมกำเนิด
แต่พี่กลับไม่สวมถุงยาง ตอนเอากับแอร์โฮสเตสพวกนั้น
พี่ก็เป็นตัวพี่
และฉันรักพี่แบบนั้น
และไอ้คนพวกนั้น ไอ้พวกข้างนอกนั่น ร็อดเดอริก
ไม่อยากได้ลิโกโดน ก็อย่าซื้อ
ไม่อยากเสพติด ก็อย่าใช้ยาผิดๆ
คนพวกนั้นโมโหเพราะเราทำให้ยานั่น ซื้อหาได้และเป็นที่ปรารถนา
เฮ้ย ฟังนะ มันคืองานของเรา
คนพวกนี้
อยากได้อาหารทั้งมื้อ ราคาห้าดอลลาร์ในห้านาที
แล้วบ่นว่าทำจากวัตถุดิบห่วยๆ และพลาสติก
ร้านแมคโดนัลด์คงได้แต่เสิร์ฟ สลัดผักเคลทั้งวันทั้งคืน
ถ้าคนอยากกินอะไรยังงั้น
มีขาย แต่ไม่มีใครซื้อ
เราจะสนับสนุนงบวิจัยโรคเอดส์
และเบาหวานและโรคหัวใจ
ทันทีที่เรารู้วิธี
ทำให้จู๋แก่ๆ ของเราชูชันนานขึ้นอีกสองสามนาที
ส่วนแบ่งตลาด ของยาโด่ไม่รู้ล้มคือเท่าไหร่ ร็อดเดอริก
หกสิบถึง 70 เปอร์เซ็นต์ ของอุตสาหกรรมดูแลสุขภาพ
เพนตากอนลงทุนกับยาไวอะกร้า ไป 83 ล้านดอลลาร์เมื่อปีก่อน
ขณะที่ศาลฎีกา ไอ้ศาลฎีกาทำหน้าที่ของมัน
ทำลายอิสระ ฉุดกระชากเสรีภาพจากผู้หญิง
ฉีกทึ้งไม่เพียงแต่ทางเลือก แต่ยังทำลายอนาคตและศักยภาพพวกเธอ
เราเปลี่ยนผู้ชายเป็นน้ำพุแห่งน้ำกาม และเปลี่ยนผู้หญิงเป็นโรงงาน
เร่งผลิต… อะไรล่ะ แรงงานยากไร้
ออกแรงทำงาน แลกเงินน้อยนิดหาเลี้ยงปากท้อง
และเราสอนให้พวกเขาอยากได้อะไรล่ะ
บ้านที่ซื้อไม่ไหว รถที่ทำอากาศเป็นพิษ
พลาสติกใช้แล้วทิ้ง
เสื้อผ้าที่ทำโดยเด็กหิวโหยในประเทศโลกที่สาม
และพวกเขาอยากได้จนตัวสั่นจนต้องอ้อนวอนขอ
พวกเขากรีดร้องขอ พวกเขารั้นจะมีให้ได้
และเราคือตัวปัญหารึไง
ไอ้ปีศาจพวกนี้ ไอ้ตัวสวาปาม
ไอ้พวกปากดีพวกนี้
พวกมันรุมสาปพี่กับฉันเหมือนเราเป็นตัวปัญหา
พวกมันสร้างเราแท้ๆ
อ้อนวอนขอเรา ยังอ้อนวอนขอเราอยู่
ฉันเลยจะบอกว่าเราต้องยืนหยัดและภูมิใจ พี่ชาย
ถึงเวลาจ่ายหนี้
อย่ามัวหลบในชั้นใต้ดินนี่ เหมือนเรามีอะไรให้ละอายใจ
ไม่ ไม่ใช่เรา พี่กับฉันสู้กับโลกนี้ด้วยกัน
ถึงเธอจะเป็นยมทูตก็ไม่ต้องไปแคร์
ถ้าเธอต้องการนังตัวแสบแมเดอลีน อัชเชอร์
เธอก็ต้องมาจ้องตาฉัน
พี่ขอโทษ
ไอ้คนสารเลว…
พี่ขอโทษ
แกพูดถูก
แกคือนังตัวแสบแมเดอลีน อัชเชอร์
แกคือราชินี
แกคือเทพี
และแกจะมีชีวิตชั่วนิรันดร์
คุณทำอะไรลงไป
ผมส่งเธอไปสู่โลกหน้าราวกับราชินี
ราชินีทวอสเรต อันที่จริงน่ะ
เธอกำลังปรับตัว
พวกนั้นถึงฝังกษัตริย์พร้อมข้าวของที่ฝังไปพร้อมกัน
ข้าวของจำเป็นในโลกหลังความตาย
เธอจะมีทุกอย่างที่ต้องการข้างล่างนั่น
แค่ต้องปรับตัวให้ชินนิดหน่อย
คุณทำอะไรกับเธอ
ผมรักเธอ
ผมเทิดทูนเธอ
เข้าใจ และหลังจากคุณ "เทิดทูน" เธอแล้ว…
คุณแน่ใจนะว่าเธอตายแล้ว
ก็อาจจะไม่
พอคุณพูด ก็เข้าใจขึ้นมาเลย
แม่ของเราก็แบบเดียวกัน
ขอบคุณที่แวะมาคืนนี้นะ อ็อกกี้
ผมขอโทษที่ทำให้คุณลำบากมาตลอด
ผมอาจไม่ใช่คนเพอร์เฟกต์
แต่คุณพูดไม่ได้ว่าเราไม่ได้เปลี่ยนโลก
จะมีสักกี่คนที่พูดแบบนั้นได้ในตอนจบ
ผมสัญญาว่าจะสารภาพ
และนี่คือคำสารภาพ
ผมรู้
ลึกๆ ข้างใน
ในยามเที่ยงคืน
ผมรู้
ผมรู้ว่าผมจะปีนสู่ยอดตึกบนกองซากศพ
และเราบอกพวกเขาว่า มันเกี่ยวกับการช่วยให้โลกคลายทรมาน
คำโกหกที่ร้ายกาจที่สุดที่เราบอกไป
คุณกำจัดความเจ็บปวดไม่ได้
ยาแก้ปวดพรรค์นั้นไม่มีหรอก
และนึกดูสิว่าถ้าเราเอามันใส่ขวด
ผมว่าผมยังคงขายมันได้อยู่
มิมีอีก
"เกิดเสียงแผดกังวานลั่นเนิ่นนาน
เหมือนเสียงผืนน้ำนับพันโถมสาดซัด
และทะเลสาบลึกอันชื้นแฉะที่ปลายเท้า ก็หุบหายอย่างหมดอาลัย
และสงัดเงียบไปพร้อมซากปรักหักพัง ของบ้านตระกูลอัชเชอร์"
มันฉุดสรรพสิ่งอื่นๆ ลงใต้พิภพพร้อมกับมัน
คดีผมด้วย ตอนนี้ช่างไร้จุดหมาย
ผมขอเกษียณ
และกลับบ้าน
(มูลนิธินกฟินิกซ์)
จูโน่รับมรดกทุกอย่าง
และเธอยุติทุกอย่างสิ้นเชิง
เวชภัณฑ์ฟอร์จูนาโต้ปิดตัวลง ถูกแยกชิ้นส่วน
แล้วกำเนิดด้วยวัตถุประสงค์ใหม่เป็นมูลนิธินกฟินิกซ์
ทุกดอลลาร์ใช้ไปกับโปรแกรมบำบัด
งานวิจัยการเสพติดและการฟื้นฟู
และเธอเลิกยาลิโกโดน
ได้เด็ดขาด
อาเธอร์ พิมถูกจับไม่กี่สัปดาห์ต่อมา
หลังจากอดีตผู้ช่วยของคามิล
เอากองแฟ้มเอกสารไปมอบให้ตำรวจ
เขายอมจำนนในชั้นศาล
และไม่ปริปากแก้ต่างแม้แต่คำเดียว
เขายังเป็นคนเดียวที่ถูกพิพากษา จากคดีเวชภัณฑ์ฟอร์จูนาโต้
และเขาจะตายในคุก
(อัชเชอร์ อัชเชอร์ - อัชเชอร์ - อัชเชอร์)
ผู้มีอำนาจกำลังจัดการ
พยายามห้ามเลือด
เราเจอฝิ่นระบาดอยู่ตอนนี้
คุณฝังรากมันไว้กับโลก แต่พวกเขาพยายามถอนรากถอนโคนมัน
กำจัดมันทิ้ง
เยียวยามัน
ไม่รู้ว่าจะทำยังไงกับเทปนี่
เพราะสุดท้ายมันไม่สำคัญว่าคุณทำลงไปทำไม
ผมไม่แคร์ว่าคุณทำไปทำไม
เราไม่ต้องการคำสารภาพ หรือเหตุผล หรือคำอธิบายของคุณ
เพราะงั้นเอามันไปกับคุณด้วยแล้วกัน
ลาก่อน ร็อดเดอริก
ผมกำลังจะกลับบ้าน…
ไปหาสามีผม
ลูกๆ ผม
ลูกๆ พวกเขา
ผมคือชายผู้ร่ำรวยที่สุดในโลก
คุณรู้ใช่ไหม
วิญญาณเจ้าจักอยู่ลำพัง
ท่ามกลางความคิดดำมืด แห่งป้ายศิลาหลุมศพสีเทา
มิใช่เพียงหนึ่ง แต่ทั้งหมู่มวล ที่ลอบมองโมงยามแห่งความลับเจ้า
เงียบงันในความสันโดษ ซึ่งหาใช่ความเดียวดายไม่
เพราะเมื่อนั้นวิญญาณผู้วายชนม์ผู้อยู่มาก่อนเจ้า
จะห้อมล้อมตัวเจ้าด้วยมรณาอีกครา ปรารถนาแห่งผู้จากลาจักให้ร่มเงา จงอยู่นิ่ง
ณ คืนนี้ แม้ฟ้าโปร่ง จะไม่เอื้ออำนวย
และดวงดาวจะไม่ปรายตามองลงมา
จากบัลลังก์สูงสง่า ณ สรวงสวรรค์
ด้วยแสงเฉกเช่นความหวังที่มอบแด่มนุษย์
ทว่าลูกทรงกลมแดง ปราศจากลำแสง
ความเหนื่อยล้าของเจ้าจะดูเหมือน
ร้อนดั่งไข้
ที่จะแนบชิดติดเจ้านานนิรันดร์
(เลอนอร์ อัชเชอร์)
ความคิดโหยหาของเจ้าจะไม่เหือดหายไป
การมองเห็นจะไม่เลือนลางไป
จิตวิญญาณของเจ้าจะผ่านพ้นไป ไม่มีอีก เฉกเช่นหยดน้ำค้างจากยอดหญ้า
(ร็อดเดอริก อัชเชอร์ ชาตะ 1950 - มตะ 2023)
สายลม ลมหายใจแห่งพระเจ้า นิ่งสนิท
และม่านหมอกเหนือเนินเขา
มืดทะมึน มืดทะมึน ทว่ามิขาดสาย คือสัญญะและเครื่องหมาย
เงื้อมเงาที่ลอยอิงบนทิวไม้
ปริศนาแห่งปริศนาทั้งปวง
(บ้านปีศาจ)
(สร้างจากผลงานของ เอดการ์ แอลลัน โพ)
คำบรรยายโดย พยุงศักดิ์ แก่นจันทร์